**Ministru kabineta noteikumu projekta „Grozījums Ministru kabineta 2007.gada 2.maija noteikumos Nr.296 „Noteikumi par rūpniecisko zveju teritoriālajos ūdeņos un ekonomiskās zonas ūdeņos””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Zvejniecības likuma 13.panta pirmās daļas 1.punkts. |
| 2. | Pašreizējā situācija un problēmas | Saskaņā ar Zvejniecības likuma 13.panta pirmās daļas 1.punktu Ministru kabinets izdod noteikumus par rūpniecisko zveju teritoriālajos ūdeņos un ekonomiskās zonas ūdeņos. Pašreizējā redakcijā noteikumi par rūpniecisko zveju teritoriālajos ūdeņos un ekonomiskās zonas ūdeņos nenosaka vērtēšanas kritērijus Zemkopības ministrijas saskaņojumiem par dzinēju nomaiņas, zvejas kuģu iegādes, jaunu kuģu būves un citu kuģu pārbūves par zvejas kuģiem attiecībā uz Latvijai paredzētās kopējās dzinēja jaudas un kopējās tonnāžas rezerves izmantošanu.  Šobrīd Latvijai paredzētais kopējās dzinēja jaudas un kopējās tonnāžas references līmenis ir lielāks par Zemkopības ministrijas apstiprinātajā zvejas kuģu sarakstā iekļauto kuģu kopējās dzinēju jaudas un kopējās tonnāžas līmeni. Šī atšķirība galvenokārt ir veidojusies jau no 2004.gada bez valsts atbalsta zvejas aktivitāšu pilnīgai pārtraukšanai, izslēdzot no Latvijas zvejas kuģu reģistra zvejas kuģus, kas zvejoja Baltijas jūrā un Rīgas jūras līcī.  Eiropas Komisijas 2008.gada 1.februāra vēstulē Nr. D01120 norādīts, ka Eiropas Komisija ir nolēmusi, ka Latvija līdz 2009.gada janvāra beigām ir tiesīga reģistrēt Latvijas zvejas kuģu reģistrā papildu zvejas kuģus ar kopējo bruto tilpību 11802 GT un dzinēju jaudu 8559 kW to izmantošanai zvejā ārpus Eiropas Kopienas ūdeņiem. Ievērojot minēto Eiropas Komisijas lēmumu, tika izmantota radusies Latvijai paredzētā kopējā dzinēja jaudas un kopējā tonnāžas rezerve un Latvijas zvejas kuģu reģistrā tika iekļauti papildu tāljūras zvejas kuģi.  Tā kā Baltijas jūras un Rīgas jūras līča zvejas kuģu kapacitāte būtiski atšķiras no tāljūras zvejas kuģu kapacitātes, jānosaka regulējums Latvijai paredzētās kopējās dzinēja jaudas un kopējās tonnāžas izmantošanai, to diferencējot sadalījumā pa zvejas flotes segmentiem – Baltijas jūra un Rīgas jūras līcis vai tāljūra. Tā kā tāljūras zvejas flotes kapacitāte jau tika palielināta, izmantojot 2008.gadā ar Eiropas Komisijas lēmumu noteikto Latvijai paredzēto kopējā dzinēja jaudas un kopējās tonnāžas rezervi, papildu kapacitātes palielināšana tāljūras zvejas kuģiem nav lietderīga.  Zvejniecības likuma 11.panta trešā daļa nosaka, ka Valsts vides dienests izsniedz zvejas atļauju (licenci) atbilstoši iedalītajiem zvejas limitiem, kā arī zvejai īpašos nolūkos (zivkopība, aklimatizācija, kontrolzveja, melioratīvā un cita veida zveja) un zinātniskās izpētes nolūkos. Nepieciešams veikt atbilstošas izmaiņas 4.3. un 7.1.apakšpunktā nosakot, ka zvejas atļaujas izsniedz Valsts vides dienests.  Ņemot vērā, ka Vides ministrijai pēc apvienošanās ar Reģionālās attīstības un pašvaldību lietu ministriju ir mainīts nosaukums, nepieciešams veikt atbilstošas izmaiņas noteikumos. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts nosaka Latvijai paredzētās kopējās dzinēja jaudas un kopējās tonnāžas izmantošanas nosacījumus sadalījumā pa zvejas flotes segmentiem – Baltijas jūra un Rīgas jūras līcis vai tāljūra. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Projekts šo jomu neskar. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Grozījums noteikumos var ietekmēt tos zvejniekus, kas plānos dzinēju nomaiņu, zvejas kuģu iegādi, jaunu kuģu būvi vai citu kuģu pārbūvi par zvejas kuģiem. Nav datu par minēto subjektu skaitu. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Projekts šo jomu neskar. |

*Anotācijas III, IV, V un VI sadaļa – p*rojekts šo jomu neskar*.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekts paredz, ka Zemkopības ministrija, izskatot zvejnieku iesniegumus par dzinēju nomaiņu, zvejas kuģu iegādi, jaunu kuģu būvi un citu kuģu pārbūvi par zvejas kuģiem, izvērtēs tos, ievērojot nosacījumus atbilstoši zvejas flotes segmentiem. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

Zemkopības ministrs J.Dūklavs

2011.07.21. 14:14

J.Lagūns

67334527; Janis.Laguns@zm.gov.lv